Şaristanê Zurihî yê Swîsre û şaristanê Frankfurtî yê Almanya de vera hêrişanê îşxalî yê dewleta tirke û hemkarîya PDK-dewleta tirke çalakîyî ameyî kerdene.
Zurih de serkêşîya CDK-Syî de bi şîarê 'Bimiro îxanet' çalakîya rayraşîyayîşî ameye kerdene. Çalakîye de venga kurdan ame dayene ke vera îxanet û îşxalî bingeyê yewîya neteweyîye de têkoşîn bêro berzkerdene.
Frankfurt de zî xayînîye û hêrişê îşxalî bi çalakîya rayraşîyayîşî ameyî protestokerdene. Çalakîye de pankartê ke hemkarîya PDK û Erdoganî eşkera kenê, kirişîyayî û sloganê sey 'Kiştox Erdogan,' Bimiro îxanet' ameyî vatene. Kurdîstanijan Garê Trenî yê Frankfurtî de zî pê sloganan çalakîya rayraşîyayîşî kerde.
